**Սասսարի** (իտալ.՝ Sassari), քաղաք Իտալիայում, Սարդինիա ինքնավար մարզում։ Կալիարիից հետո երկրորդ ամենամեծ քաղաքն է բնակչության թվով՝ 127,525 բնակիչ, և ֆունկցիոնալ ուրբանիզացված տարածք է՝ շուրջ 222000 բնակչությամբ։ Կղզու ամենահին քաղաքներից մեկն է, որը պարունակում է արվեստի գլուխգործոցների նշանակալից հավաքածու։

Սկսած հիմնադրումից՝ 12-րդ դարից Սասսարին կառավարվում էր լոգուդորոցիների, պիզացիների, սասսարեցիների, Արագոնիայի թագավորության և իսպանիացիների կողմից, որոնք բոլորն էլ նպաստել են Սասսարիի պատմական և գեղարվեստական ժառանգությանը։

Սասսարի քաղաքը հարուստ է արվեստով, մշակույթով և պատմությամբ, և հայտնի է իր գեղեցիկ պալատով, և նեոկլասսիկալ ճարտարապետության ոճերով կառուցված մի շարք կառույցներով, ինչպիսիք են Պիացցա դ'Իտալիան (Իտալիայի հրապարակ) և Teatro Civico թատրոնը (Քաղաքացիական թատրոն)։

Սարդինիա կղզու բնակչությամբ երկրորդ քաղաքը և Իտալիայի հինգերորդ խոշորագույն մունիցիպալիտետը (546 քառակուսի կիլոմետր)՝ Սասսարին, մշակութային, զբոսաշրջային, առևտրական և քաղաքական կարևոր նշանակություն ունի կղզու համար։ Քաղաքի տնտեսությունը հիմնականում հենված է զբոսաշրջության և ծառայությունների, մասամբ նաև՝ հետազոտությունների, շինարարության, դեղագործության և նավթարդյունաբերության վրա։

Աշխարհագրություն
----------------

Սասսարին գտնվում է Սարդինիա կղզու հյուսիս-արևմուտքում, ծովի մակարդակից 225 մետր բարձրության վրա։ Քաղաքը տարածվում է լայն կարստային սարահարթի վրա, որը իջնում է դեպի Ասինարա ծոց և Նուրրա դաշտավայր։ Քաղաքը շրջապատված է հազարավոր հեկտարների ձիթապտղի պլանտացիաների կանաչ գոտիներով, որոնք 19-րդ դարից մասամբ փոխարինվել են կաղնու և միջերկրական ծառերի խառն անտառներով։ Նուրա դաշտավայրն, որը նոսր է բնակեցված, տարածվում է դեպի արևմուտք և ընդգրկում է Սասսարի քաղաքի հիմնական մասը, մինչդեռ քաղաքային ագլոմերացիան, որն ունի 275,000 բնակչություն, տարածվում է՝ հարավ-արևելք։ Ջրի առատությունը՝ շուրջ 400 աղբյուրներ և արտեզյան հորեր, դարեր շարունակ նպաստել է այգեգործության զարգացմանը։

Ժողովրդագրություն
-----------------

2007 թվականին քաղաքի բնակչությունը կազմում էր 128,611 բնակիչ, որից 61,944՝ տղամարդ, իսկ 66,667՝ կին։ Վերջին 7 տարիների ընթացքում (2001-2008 թվականներին), բնակչությունը 9,519 ավելացել է։

Վերջին 7 տարիների ընթացքում (2001-2008թթ.) Բնակչությունը 9,519 բնակչությամբ ավելացել է,

* Ծնելիություն՝ 8,2 ծնունդ / 1000 բնակիչ
* Ընդհանուր ծնելիության մակարդակը՝ 1,15 ծնունդ/1000 բնակիչ
* Մահացության մակարդակը՝ 7,9 մահ/1000 բնակիչ

### Միգրացիա

Վերջին տասնամյակների ընթացքում քաղաքի բնակչությունը մեծացել է, հիմնականում կղզու ներքին շրջաններից և այլ իտալական շրջաններից եկած հազարավոր սարդինիացիների գաղթի պատճառով։ 2008 թվականին քաղաքի բնակչության 98.4%-ը իտալացիներ էին, իսկ 1978 բնակիչ օտարերկրյա ներգաղթյալներ էին։ Սասսարիում բնակվող օտարերկրացի քաղաքացիներն են ․

* Սենեգալ Սենեգալ - 270
* Չինաստանի Ժողովրդական Հանրապետություն Չինաստան - 259
* Ուկրաինա Ուկրաինա - 71
* Լեհաստան Լեհաստան - 66
* Հյուսիսային Մակեդոնիա Հյուսիսային Մակեդոնիա - 66
* Կաղապար:Դրոշավորում/Մարրոկո - 57
* Հունգարիա Հունգարիա - 44
* Գերմանիա Գերմանիա - 35
* Ֆրանսիա Ֆրանսիա - 34
* Հունաստան Հունաստան - 32

Քույր քաղաքներ
--------------

Սասսարիի քույր քաղաքներն են.

* Գորիցիա, Իտալիա
* Նոլա, Իտալիա
* Վիտերբո, Իտալիա
* Տիմիշոարա, Ռումինիա

Տես նաև
-------

* Սասսարի (գավառ)

Ծանոթագրություններ
------------------

1. ↑
2. ↑  «Statistiche demografiche ISTAT». Արխիվացված է օրիգինալից 2017 թ․ հունիսի 26-ին. Վերցված է 2017 թ․ հունվարի 1-ին.
3. ↑
4. ↑  «Neoclassical - Artistic - Itineraries - Sardinia Tourism». Sardegnaturismo.it. Վերցված է 2011 թ․ սեպտեմբերի 16-ին.
5. 1 2  «Sassari - History and culture». Sardegna.net. Վերցված է 2011 թ․ սեպտեմբերի 16-ին.
6. ↑  «Cittadini Stranieri. Bilancio demografico anno 2006 e popolazione residente al 31 dicembre - Tutti i paesi di cittadinanza. Comune: Sassari». Արխիվացված է օրիգինալից 2018 թ․ փետրվարի 12-ին. Վերցված է 2008 թ․ հուլիսի 7-ին.

Արտաքին հղումներ
----------------

* Սասսարի համայնք

|  |  |
| --- | --- |
|  | Վիքիպահեստն ունի նյութեր, որոնք վերաբերում են «Սասսարի» հոդվածին։ |

|  |  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- | --- |
| 

|  |  |
| --- | --- |
|  ⛭   Սոցիալական ցանցերում | Ֆեյսբուք · Թվիթթեր |
|  |
| Ֆոտո, վիդեո և աուդիո | ՅուԹյուբ |
|  |
| Թեմատիկ կայքեր | GeoNames · Open Directory Project |
|  |
| Բառարաններ և հանրագիտարաններ | Բրիտանիկա (11-րդ) · Բրիտանիկա · Բրոքհաուսի և Եփրոնի · Մեծ կատալոնական · Treccani |
|  |
| Չափորոշչային վերահսկողություն | GND: 4118444-0 · LCCN: n79034829 · NKC: ge485242 · VIAF: 4398149368889285980005 · WorldCat VIAF: 4398149368889285980005 |

 |